LIETUVOS ARCHITEKTŲ RŪMAI

Kalvarijų g. 1, Vilnius. Tel. (+370 5) 2754241, el. p. info @architekturumai.lt, www.architekturumai.lt

Atsiskaitomoji sąskaita LT50 7044 0600 0606 7130 AB SEB, kodas 70440. Įstaigos kodas 301111540

Lietuvos Respublikos a plinkos ministerijai 2023-09-21 Nr. S23/09/284

info@am.lt

aurelija.bielskyte-petrenko@am.lt

DĖL STR 1.05.01:2017 „STATYBĄ LEIDŽIANTYS DOKUMENTAI“

Lietuvos architektų rūmai (toliau – Rūmai) susipažino su 2023-08-28 derinimui pateiktu Lietuvos

Respublikos aplinkos ministro įsakymo „Dėl Lietuvos Respublikos aplinkos ministro 2016 m. gruodžio 12

d. įsakymo Nr. D1-878 „Dėl statybos techninio reglamento STR 1.05.01:2017 „Statybą leidžiantys

dokumentai. Statybos užbaigimas. Nebaigto statinio registravimas ir perleidimas. Statybos sustabdymas.

Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą

padarinių šalinimas“ (toliau – Reglamento) pakeitimo projektu (toliau – Projektu) ir atkreipia dėmesį į

Projekto 7.4 papunktį ir 8 punktą kuriais keičiamos Reglamento 1 ir 2 prieduose pateiktos prašymo išduoti

leidimą ir leidimo formos.

Pažymime, kad vadovaujantis Lietuvos Respublikos autorių teisių ir gretutinių teisių įstatym o (toliau

– ATGTĮ) 6 straipsnio 1 dalimi autoriumi gali būti tik kūrinį sukūręs fizinis asmuo. To paties įstatymo 7

straipsnio 1 dalyje įtvirtinta, jog kūrinį bendru kūrybiniu darbu sukūrus dviem arba daugiau fizinių asmenų,

jie laikomi bendraautoriais. Rūmų vertinimu šiuo metu galiojanti Reglamento 1 ir 2 priedų redakcija, kaip

bendraautorių leidžianti nurodyti ir juridinį asmenį, prieštarauja aukščiau išdėstytoms imperatyvioms

ATGTĮ nuostatoms, todėl siūlome:

1. pakeisti Projekto 7.4 papunktį ir išdėstyti taip:

„Duomenys apie statinio projekto bendraautorius:

Fizinio (-ių) asmens (- ų) vardas (-ai), pavardė (- ės) / Juridinio asmens, kitos užsienio organizacijos ar jų

padalinių pavadinimas, kodas“

2. pakeisti Projekto 8 punktą, kuriuo keičiamas Reglamento 2 priedas, ir išdėstyti taip:

„Duomenys apie statinio projekto bendraautorius:

Fizinio (-ių) asmens (- ų) vardas (-ai), pavardė (- ės) / Juridinio asmens, kitos užsienio organizacijos ar jų

padalinių pavadinimas, kodas“

Papildomai norime atkreipti dėmesį, kad Lietuvos Respublikos Seimo teisės aktų informacinėje

sistemoje, šio Projekto derinimui, Rūmai nebuvo įtraukti į išvadas teikiančių subjektų sąrašą. Viena iš

pagrindinių Lietuvos Respublikos architektų rūmų įstatyme įtvirtintų Rūmų atliekamų funkcijų yra

ekspertinio vertinimo teikimas architektūros, miestų planavimo ir teritorijų planavimo klausimais, todėl

prašome Lietuvos Respublikos aplinkos ministeriją įtraukti Rūmus į išvadas teikiančių subjektų

sąrašą teikiant derinti visus su architektūros, statinių projektavimo ir (ar) teritorijų planavimo

reglamentavimu susijusius teisės aktų projektus.

Lietuvos architektų rūmų pirmininkas Algimantas Pliučas

Kazimieras Labokas, el. pastas: kazimieras@architekturumai.lt